stanford-oval/wikipedia huggingface dataset:
Vähemmän kiirettä, enemmän aikaa
Kappaleet

Kaikki sovitukset ovat tehneet Esa Pulliainen ja Vesa Anttila.
Vähemmän kiirettä, enemmän aikaa – 3.02 (säv. Reino Markkula, san. Kari Tuomisaari)
Taivas saa odottaa – 3.43 (säv. ja san. Jukka Kuoppamäki)
Tule syyskuu – 3.11 (Come September, säv. Bobby Darin, san. Reino Helismaa)
Missä oot rakkahin – 3.15 (Ou es-tu, mon amour ?, säv. Emil Stern, san. Kullervo)
Sinun omasi – 3.38 (säv. Rami Sarmasto, san. Tamara Lund)
Ei oo sen kauniimpaa – 3.10 (Då börjar livets vår, säv. Lasse Dahlquist, san. Aappo I. Piippo)
Otetaanpa pienet twistit – 3.38 (alun perin Otetaanpa pienet humpat, säv. Sven Nygård, san. Kaius Tihtonen)
Tuo päivä kun jäät luoksein – 3.48 (El Dia que me quieras, säv. Carlos Gardel, san. Jukka Virtanen)
Pääskynen – 3.21 (La Golodrina, säv. trad. ja Narciso Serradell, san. Jorma Kääriäinen)
Kulkurin kitara – 3.26 (säv. ja san. Juha Vainio)
Paljon sanomatta jää – 4.16 (säv. ja san. Jukka Kuoppamäki)
Välitystili

Välitystili on Suomessa sosiaalitoimen toimenpide, jossa henkilön rahaliikenne annetaan sosiaalitoimen työntekijän hoidettavaksi. Se on tarkoitettu ihmisille, joilla itsellään on vaikeuksia hallita omaa rahankäyttöään. Välitystilin tarkoituksena on, että asiakkaan saamat etuudet ja tulot maksetaan sosiaalitoimelle, joka hoitaa esimerkiksi vuokran maksamisen ja muut elämisen kannalta välttämättömät menot asiakkaan puolesta. Etuudet voidaan jättää sosiaalitoimelle kokonaan tai laskujen jälkeen jäljelle jäävä osuus voidaan antaa asiakkaan itsensä käytettäväksi. Välitystilin asiakkaaksi pääsemiseksi vaaditaan joko erittäin painava syy (kuten lapsiperheillä häädön uhka) tai yksin elävän ihmisen kohdalta toistuva maksujen jääminen rästiin alkoholismin tai muun syyn tähden. Yksittäisen ihmisen kohdalla välitystilin piiriin pääsemisen edellytyksenä on myös henkilön itsensä aloitteellisuus. Välitystilin asiakkaaksi pääsemiseen myös vaaditaan aina päätöstä koskevan henkilön suostumus kirjallisena, eikä sen piiriin siis voida pakottaa.
Aiheesta muualla

Välitystili kantti.fi-sivustolla[vanhentunut linkki]
Välitystili kunnat.net-sivustolla
Välitystili sosiaaliportti.fi-sivustolla
9mm Parabellum Bullet

| 9mm Parabellum Bullet キューミリ・パラベラム・バレット |
| --- | --- |

Tiedot
Toiminnassa:  2004–
Kotipaikka:  Jokohama, Japani
Laulukieli:  Japani
Jäsenet:  Sugawara Takuro (菅原卓郎), laulu, kitara   Taki Yoshimitsu (滝善充), kitara   Nakamura Kazuhiko (中村和彦), bassokitara   Kamijou Chihiro (かみじょうちひろ), rummut  
Levy-yhtiö:  EMI Japan, 2004–2006   Capitol Music, 2007–  
Aiheesta muualla
Kotisivut
Infobox OKVirheellinen NIMI-arvo: 
9mm Parabellum Bullet on japanilainen rockyhtye, joka on perustettu vuonna 2004. Yhtyeen energinen rockmusiikki on saanut vaikutteita punk- ja heavymusiikista.
Jäsenet

Sugawara Takuro (syntynyt 19. heinäkuuta 1983), laulu, kitara
Taki Yoshimitsu (syntynyt 9. toukokuuta 1983), kitara
Nakamura Kazuhiko (syntynyt 24. huhtikuuta 1984), bassokitara
Kamijou Chihiro, rummut
Diskografia > Singlet

Supernova／Wanderland　(21. toukokuuta 2008)
Diskografia > EP:t

Talking Machine EP
Talking Machine
Beautiful Target
少年の声
(teenage) Disaster
The World e.p. [limited edition] (16. toukokuuta 2007)
Discommunication e.p. (10. lokakuuta 2007)
Black Market Blues e.p.　(3. kesäkuuta 2009)
Diskografia > Minialbumit

Gjallarhorn (8. joulukuuta 2005)
Phantomime (9. syyskuuta 2006)
Diskografia > Albumit

Termination (14. marraskuuta 2007)
Vampire (15. lokakuuta 2008)
Aiheesta muualla

Virallinen kotisivu (japaniksi)
Wezembeek-Oppem

| Wezembeek-Oppem |
| --- | --- |

 vaakuna
 Wezembeek-Oppem
 Koordinaatit: 50°51′N, 4°29′E 
Valtio:  Belgia
Osa:  Flanderi
Provinssi:  Flanderin Brabant
Väkiluku (2021)  (arvio):  14 254
 
 https://www.wezembeek-oppem.be 
Infobox OKVirheellinen NIMI-arvo: 
Wezembeek-Oppem on kunta Belgiassa. Vuonna 2021 siellä arvioitiin olevan noin 14 448 asukasta.
Weywot

| Weywot |
| --- | --- |
 Quaoar ja Weywot Hubble-avaruusteleskoopin kuvaamina
Löytäminen
Löytäjät:  M. E. Brown,  T.-A. Suer
Löytöaika:  14. helmikuuta 2006
Kiertoradan ominaisuudet
Planeetta:  50000 Quaoar
Keskietäisyys:  11 000 km
Eksentrisyys:  0,14 ± 0,04
Kiertoaika:  12,438 ± 0,005 päivää
Inklinaatio:  ?
Fyysiset ominaisuudet
Läpimitta:  95 ± 24 km
Pyörähdysaika:  ?
Kaasukehän ominaisuudet
Kaasunpaine:  -
Koostumus
-:  
Weywot eli (50000) Quaoar I Weywot on transneptunisen kohteen Quaoarin ainoa tunnettu kuu. Sen löysivät M. E. Brown ja T.-A. Suer Hubble-avaruusteleskoopilla 14. helmikuuta 2006. Kuu sai nimensä Tongva-intiaanien Weywot-jumalan mukaan. Kuun väliaikainen nimi oli S/2006 (50000) 1. Weywot kiertää keskimäärin noin 11 000 kilometrin etäisyydellä Quaoarista ja on kooltaan paljon sitä pienempi. Weywotin läpimitta on  vain noin 95 ± 24 km.
Aditi Chauhan

| Henkilötiedot |
| --- | --- | --- |
Syntymäaika: 20. marraskuuta 1992 (ikä 31)
Syntymäpaikka: Intia
Pelipaikka: maalivahti
Seura
Seura:  West Ham United L.F.C.
Seurat
| Vuodet | Seura | O (M) |
| 2015– |  West Ham United L.F.C. | 7 (0) |
Maajoukkue
| 2012– |  Intia | 8 (0) |
 Seurajoukkueuran tilastot kattavat vain kansalliset sarjat.
Aditi Chauhan (s. 20. marraskuuta 1992) on intialainen jalkapalloilija, joka edustaa West Ham United Ladiesia.
Acharnés

| Acharnés Acharnésin kunta Αχαρνές Δήμος Αχαρνών |
| --- | --- |
 Kirkko Acharnéessa.
 Kunnan sijainti
 Acharnés
 Koordinaatit: 38°5′N, 23°44′E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Hallinto:  
 – Asutustyyppi:  kunta, kaupunki
 – Kallikrates-koodi:  4901
Pinta-ala:  
 – Kokonaispinta-ala:  149,0 km²
Väkiluku (2011):  106 943
 – Kunnallis­yksikkö:  100 743
 – Kaupunki­yhdys­kunta:  100 743
 – Kaupunki:  99 346
 – Väestötiheys:  717,74 as./km²
Aikavyöhyke:  UTC+2
 – Kesäaika:  UTC+3
Postinumero:  136 xx
Suuntanumero(t):  210
Rekisterikilpi:  Z
 
 www.acharnes.gr 
Infobox OKVirheellinen NIMI-arvo: 
Acharnés (kreik. Αχαρνές; kath.kreik. Αχαρναί, Acharnaí) on Kreikan kaupunki ja samanniminen kunta (Δήμος Αχαρνών, Dímos Acharnón), joka sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 149,0 neliökilometriä ja väkiluku 106 943. Varsinaisen Acharnésin kaupungin väkiluku on 99 346 (vuonna 2011).
Acharnésta ja SKA:n rautatieasemaa.
Acharnés on Kreikan yhdeksänneksi suurin kaupunki. Se sijaitsee noin kymmenen kilometriä Ateenan keskustasta pohjoiseen. Kaupunki on ottanut nimensä samalla seudulla sijainneesta antiikin aikaisesta Akharnain demoksesta. Acharnésissa sijaitsevat Tatóin palatsi sekä SKA:n rautatieasema eli Acharnésin rautatiekeskus, joka on merkittävä risteysasema.
Nykyinen Acharnésin kunta muodostui, kun Acharnés ja Thrakomakedónes yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Acharnésin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Acharnés | Acharnés | Acharnés | 99 346 |
| Acharnés | Acharnés | Párnis | 20 |
| Acharnés | Acharnés | Varympómpi | 1 377 |
Acharnés: Yhteensä: 100 743
| Thrakomakedónes | Thrakomakedónes | Thrakomakedónes | 6 200 |
Thrakomakedónes: Yhteensä: 6 200
Yhteensä: 106 943
Aiheesta muualla

Kuvia tai muita tiedostoja aiheesta Acharnés Wikimedia Commonsissa
Δήμος Αχαρνών. Acharnéen kunnan verkkosivut. (kreikaksi)
Attikan alue
| --- | --- |
Keski-Ateenan alueyksikkö:   Ateena  Dáfni-Ymittós  Filadélfeia-Chalkidóna  Galátsi  Ilioúpoli  Kaisarianí  Výronas  Zográfou 
Pohjois-Ateenan alueyksikkö:   Agía Paraskeví  Amaroúsio  Chalándri  Filothéi-Psychikó  Irákleio  Kifisiá  Lykóvrysi-Péfki  Metamórfosi  Néa Ionía  Papágou-Cholargós  Pentéli  Vrilíssia 
Länsi-Ateenan alueyksikkö:   Agía Varvára  Ágioi Anárgyroi-Kamateró  Aigáleo  Chaïdári  Ílio  Peristéri  Petroúpoli 
Etelä-Ateenan alueyksikkö:   Ágios Dimítrios  Álimos  Ellinikó-Argyroúpoli  Glyfáda  Kallithéa  Moscháto-Távros  Néa Smýrni  Palaió Fáliro 
Pireuksen alueyksikkö:   Keratsíni-Drapetsóna  Korydallós  Níkaia-Ágios Ioánnis Rénti  Pérama  Pireus 
Itä-Attikan alueyksikkö:   Acharnés  Diónysos  Kropía  Lavreotikí  Marathónas  Markópoulo Mesogaías  Oropós  Paianía  Pallíni  Rafína-Pikérmi  Saronikós  Spáta-Artémida  Vári-Voúla-Vouliagméni 
Länsi-Attikan alueyksikkö:   Asprópyrgos  Elefsína  Fylí  Mándra-Eidyllía  Mégara 
Saarten alueyksikkö:   Agkístri  Aígina  Hydra  Kythera  Póros  Salamis  Spétses  Troizinía-Méthana
Yami to bōshi to hon no tabibito

| Yami to Boushi to Hon no Tabibito |
| --- | --- |
ヤミと帽子と本の旅人   (Yami, hattu ja kirjan matkaaja)
Genre: Seinen 
TV-anime
Ohjaaja: Yuji Yamaguchi
Studio: Studio DEEN
Lähetyskanavat: Animax, MBS
Alkuperäinen lähetyskierros: 02.10.2003 – 25.12.2003
Jaksojen määrä: 13 
Yami to Boushi to Hon no Tabibito (ヤミと帽子と本の旅人, Yami to Bōshi to Hon no Tabibito) on ROOTin vuonna 2002 julkaisema Hentai-peli, josta on tehty myös animesarja. Näiden välisinä eroina peli on vain aikuisille sopivaa materiaalia, kun taas TV-anime ei sisällä aikuismateriaalia, minkä lisäksi niiden juonet poikkeavat toisistaan huomattavasti.
We’ll Be Coming Back

| ”We’ll Be Coming Back” Calvin Harris |
| --- | --- | --- |

Singlen tiedot
 Albumilta: 18 Months
 Julkaistu: 27. heinäkuuta 2012
 Tekijä(t): Calvin Harris Example
 Tuottaja(t): Calvin Harris
 Tyylilaji: Electro house
 Kesto: 03.56
 Levy-yhtiö: Deconstruction Fly Eye Columbia Records
Calvin Harrisin muut singlet
| ”Let’s Go”  | ”We’ll Be Coming Back”  | ”Sweet Nothing”  |
We’ll Be Coming Back on skotlantilaisen DJ Calvin Harrisin kappale, joka julkaistiin neljäntenä singlenä Harrisin kolmannelta studioalbumilta 18 Months.
Kappaleella vierailee brittiläinen laulaja-lauluntekijä Example. Kappale nousi Suomen virallisella listalla sijalle 10.
Kappaleen musiikkivideo julkaistiin 6. heinäkuuta 2012.
Accra

| Accra |
| --- | --- |

 lippu
 Accra
 Koordinaatit: 5°33′00″N, 0°12′00″W 
Valtio:   Ghana
Hallintoalue:  Greater Accra
Väkiluku (2010):  2 070 463
 
 ama.ghanadistricts.gov.gh 
Infobox OKVirheellinen NIMI-arvo: 
Accra on Ghanan pääkaupunki. Sen asukasluku vuonna 2010 oli runsaat kaksi miljoonaa, joten se on Ghanan suurin kaupunki. Se on myös   maan hallinnollinen ja taloudellinen keskus.
Maantiede ja ilmasto

Accra sijaitsee Guineanlahden rannalla, osittain noin 10 metriä korkealla kallionkielekkeellä ja levittäytyy siitä pohjoiseen Accran tasangolle. Alue on lähellä murtumalinjaa ja siksi siellä on ajoittain maanjäristyksiä.
Accrassa päivän ylimmät lämpötilat vaihtelevat tyypillisesti 27 ja 31 asteen välillä. Eniten sataa touko-kesäkuussa.
Historia

Portugalilaisten asettuessa Ghanaan vuonna 1482, nykyisen Accran paikalla oli useita ga-heimon kyliä, joiden keskus oli Ayason kylä noin 25 km pohjoiseen. Eurooppalaiset rakensivat 1650–1680-luvuilla Accraan kolme kauppalinnoitusta. Englantilaiset perustivat Fort Jamesin, hollantilaiset Crèvecœurin ja tanskalaiset Christiansborgin linnan. Samoihin aikoihin gaiden Ayaso tuhottiin heimojen välisessä sodassa, ja monet ga-kylien asukkaat muuttivat rannikolle, missä oli mahdollista käydä tuottoisaa kauppaa eurooppalaisten kanssa. Nykyaikainen Accra kehittyikin lopulta linnoitusten seuduille syntyneiden keskusten ympärille.
Accra korvasi vuonna 1877 Cape Coastin brittiläisen Kultarannikon siirtokunnan pääkaupunkina. Kun rautatie sisämaan kaivos- ja maanviljelyalueille valmistui, Accrasta tuli Ghanan taloudellinen keskus.
Accran kunnallishallinto perustettiin 1898, ja 1930-luvulla kaupunki kaavoitettiin.
Afrikan yhtenäisyysjärjestön kokous pidettiin Accrassa 21. lokakuuta 1965.
Liikenne

Kotokan kansainvälinen lentoasema sijaitsee noin kymmenen kilometriä keskustasta pohjoiseen.
Kuvagalleria

Parlamenttitalo
Kwame Nkrumahin mausoleumi
Kotokan kansainvälinen lentoasema
Oikeuspalatsi
Aiheesta muualla

Kuvia tai muita tiedostoja aiheesta Accra Wikimedia Commonsissa
Vähikkälän työväentalo

| Vähikkälän työväentalo |
| --- | --- |
 Vähikkälän työväenyhdistyksen (1905-1956) entinen talo, jossa 1983 sijaitsi kuvanveistäjä Erkki Kannoston kesäkoti ja ateljee.
Sijainti:  Vähikkälä, Janakkala
Valmistumisvuosi:  1905
Rakennuttaja:  Vähikkälän Työväenyhdistys ry, Vähikkälän raittiusseura
Omistaja:  yksityinen
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vähikkälän työväentalo on Janakkalan kunnan Vähikkälän kylässä sijaitseva entinen työväentalo, joka on vuodesta 1978 toiminut taiteilija Erkki Kannoston kesäateljeena.
Historiaa

Vähikkälän työväenyhdistys perustettiin helmikuussa 1905. Mukaan liittyi yli sata jäsentä. Vuoteen 1916 mennessä määrä väheni 48:aan.
Vuonna 1912 yhdistys osti vuonna 1905 rakennetun talon, joka oli entinen raittiusyhdistys Tuikkulan talo. Yhden lähteen mukaan yhdistykset itse asiassa rakensivat talon yhteisvoimin, ja raittiusyhdistys myi työväenyhdistykselle vain oman osuutensa talosta. Työväenyhdistys laajensi taloa oston jälkeen.
Vuonna 1978 kuvanveistäjä Erkki Kannosto osti talon kesäateljeekseen rahoilla, jotka hän sai voitettuaan Lahden kaupungin kilpailun veistämällään punavankien muistomerkillä. Kyseinen muistomerkki sijaitsee Lahden Fellmaninpuistossa. Talo oli tuolloin jo tyhjillään. Taiteilija perheineen käytti taloa ainakin vuoteen 2015 saakka kesäpaikkanaan. He ovat kunnostaneet taloa vuosien mittaan useaan kertaan.
Toimintaa työväentalolla

Talon ollessa työväentalona siellä järjestettiin muun muassa iltamia ja muita ohjelmallisia juhlia. Vuonna 2015 Erkki Kannosto järjesti talon puutarhassa parinkymmenen veistoksen pienoisnäyttelyn.
Viinijärven Urheilijat

| Viinijärven Urheilijat |
| --- | --- |

Koko nimi:  Viinijärven Urheilijat
Perustettu:  1914
Kaupunki:  Liperi
Kenttä:  Viinijärven pesäpallokenttä
Naisten sarjataso:  Ykköspesis
Värit:                      vaaleanpunainen, tummansininen, vaaleansininen, valkoinen

Puheenjohtaja:  Mira Loponen
Naisten pelinjohtaja:  Marko Huhtanen
Naisten kapteeni:  Jenna Storhammar
Omistaja:  Viinijärven Urheilijat ry
Naisten SM-mitalit
Kultaa:  1 (1990)
Hopeaa:  3 (1987, 1989, 1991)
Pronssia:  3 (1988, 1992, 1996)
Infobox OKVirheellinen NIMI-arvo: 
Viinijärven Urheilijat (ViU) on urheiluseura Liperissä. Seuran puheenjohtaja on Mira Loponen.
Historia

Kylän ensimmäinen urheiluseura oli Taipaleen Voimistelu- ja Urheiluseura Vekara, joka perustettiin Taipaleen kylässä, nykyisellä Viinijärvellä, 10. toukokuuta 1914.
Viinijärven Urheilijat on tunnettu erityisesti pesäpalloilusta. Naispesäpalloilun nousu alkoi vuonna 1974. Silloiseen mestaruussarjaan, myöhemmin Superpesikseen ViU nousi 1984, jossa se pelasi vuodesta 1985 vuoteen 2000. Vuonna 1987 seura voitti hopeaa, 1988 pronssia, 1989 hopeaa, 1990 kultaa, 1991 hopeaa, 1992 pronssia ja 1996 pronssia. Pesäpallon Suomen Cupin seura voitti 1990-luvun taitteessa neljästi peräkkäin.
Vuonna 1989 Viinijärvellä pelattiin naisten Itä–Länsi-ottelu.
Historia > Viime vuodet

2007 ViU nousi takaisin naisten Superpesikseen, kun joukkueiden määrä nostettiin marraskuussa 12:een. ViU oli sijoittunut Ykköspesiksen runkosarjassa toiseksi. ViUn kakkosjoukkue pelaa ykköspesiksessä (2008).
2009 ViU Sijoittui runkosarjassa 7:ksi mutta putosi sitten jatkosta hävittyään puolivälierissä Lapualle kolme kertaa.
Vuoden 2010 ViU:n superpesisjoukkue säilytti sarjapaikkansa voittamalla karsintapeleissä Jyväskylän Valon voitoin 3–0.
Vuonna 2012 ViU sijoittui neljän parhaan joukkoon.
Viinijärvellä pelattiin kaudella 2010 myös F-, E-, D- ja C-tyttöjunioreiden aluesarjoja ja naisten maakuntasarjaa, jonka joukkueen runkona toimi ViU:n C-tyttöjoukkue.
ViU:n kotikenttä Viinijärvellä sai hiekkatekonurmen 1994. Tekonurmi uusittiin vuonna 2014. Joukkue harjoittelee talvella Jyrin hallilla, sekä Joensuu-areenassa.
Miesten joukkue pelasi Suomensarjassa viimeksi 1964–1965.
Naisten joukkue luopui Superpesiksen sarjapaikastaan kauden 2016 päätteeksi pelaajapulaan vedoten. Seura keskittyi junioritoimintaan.
Tunnukset > Logot

ViU:n vanha logo
Uusi ViU:n logo vuodesta 2016
Junioritoiminta

| Pesäpallon junioreiden SM-mitalit> Joukkue | Pesäpallon junioreiden SM-mitalit> Mitalit | Pesäpallon junioreiden SM-mitalit> Vuodet | Pesäpallon junioreiden SM-mitalit> Yhteensä | Pesäpallon junioreiden SM-mitalit>  |
| --- | --- | --- | --- | --- |
C-tytöt: 
| C-tytöt |  Pronssia | 1987 | 1 |  |
| Yhteensä: | Yhteensä: | Yhteensä: | 1 |  |
Palkinnot ja huomionosoitukset > Palkitut

| 0 | 1 | 2 |
| --- | --- | --- |
|  Etenijäkuningatar: Erna Kentala (1992)  |  Lyöjäkuningatar: Saara Suomalainen (2014)  |  Vuoden jokeri: Paula Kontkanen (1987)  Heli Eronen (1995)  |
| --- | --- |
 Vuoden lukkari: Anu Turpeinen (1989, 1990) :  Vuoden pesäpalloilija: Eeva Karttunen (1987)  Tiina Tammiruusu (1990)
Palkinnot ja huomionosoitukset > Naisten Itä-Länsi-valinnat

| --- | --- |
 Eeva Karttunen (1982, 1985, 1986, 1987, 1988, 1989, 1990, 1992, 1993, 1995)  Virpi Lappalainen (1985, 1986, 1987, 1988)  Anu Turpeinen (1985, 1987, 1988, 1989, 1990, 1991, 1992)  Anne Myllynen (1986)  Ulla Räsänen (1986, 1987, 1989, 1990, 1992, 1993, 1994)  Päivi Myllymäki (1987, 1988)  Marjut Huhtakangas (1988)  Erna Kentala (1989, 1991, 1992)  Outi Peippo (1989)  Tiina Tammiruusu (1989, 1990)  Armi Ahola (1991)  Hanna Airaksinen (1992, 1993)  Sirpa Tikka (1992)  Riina Lassila (1994)  Riikka Punnonen (1994, 1995, 1996)  Salla Suhonen (1994) :  Jutta Reijonen (1995)  Niina Kantola (1996, 1997, 1998)  Hanna Pohjola (1997, 1999)  Riina Surakka (1997)  Kati Nykänen (2009, 2010, 2011)  Niina Härkönen (2012, 2013, 2015)  Salla Pollari (2011)  Maija Kaappola (2012)  Inka Pietilä (2012, 2013, 2014)  Anu Pulkkinen (2012)  Eeva Mäki-Maukola (2014, 2015)  Laura Määttä (2014, 2015)  Saara Suomalainen (2014)  Riikka Karppinen (2015)  Riika Räsänen (2015)  Petra Hussa (2016)
Tilastot ja luettelot > Saavutukset

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
|   | 0 | 1 | 2 | 3 | 4 | 5 | 6 | 7 | 8 | 9 |  |
| 1980 |  |  |  |  |  |  |  | 2. | 3. | 2. |  |
| 1990 | 1. | 2. | 3. |  |  |  | 3. |  |  |  |  |
| 2000 |  |  |  |  |  |  |  | 9. | 11. | 7. |  |
| 2010 | 9. | 5. |  |  |  |  |  |  |  |  |  |
| Pääsarja, 2. korkein mustalla, 3. korkein sinisellä. | Pääsarja, 2. korkein mustalla, 3. korkein sinisellä. | Pääsarja, 2. korkein mustalla, 3. korkein sinisellä. | Pääsarja, 2. korkein mustalla, 3. korkein sinisellä. | Pääsarja, 2. korkein mustalla, 3. korkein sinisellä. | Pääsarja, 2. korkein mustalla, 3. korkein sinisellä. | Pääsarja, 2. korkein mustalla, 3. korkein sinisellä. | Pääsarja, 2. korkein mustalla, 3. korkein sinisellä. | Pääsarja, 2. korkein mustalla, 3. korkein sinisellä. | Pääsarja, 2. korkein mustalla, 3. korkein sinisellä. | Pääsarja, 2. korkein mustalla, 3. korkein sinisellä. |  |
Aiheesta muualla

Viinijärven Urheilijoiden kotisivut
ViU:n naisten superpesisjoukkueen ottelu 2010 kotikentällä.
Afganistan kesäolympialaisissa 2008

Afganistan osallistui vuoden 2008 kesäolympialaisiin Pekingissä neljän urheilijan joukkueella, johon kuului kolme miestä ja yksi nainen, kaksi yleisurheilijaa ja kaksi taekwondoinia. Joukkueeseen kuului alun perin keskimatkojen juoksija Mehboba Ahdyar, mutta hän karkasi ennen olympialaisia harjoitusleiriltä Italiassa ja haki poliittista turvapaikkaa Euroopasta. Hänen tilalleen joukkueeseen nousi 100 metrin juoksija Robina Muqimyar.
Näissä kisoissa Afganistan sai ensimmäisen olympiamitalinsa, kun Rohullah Nikpai otti pronssia miesten alle 58-kiloisten taekwondossa.
Adrenalize

| Adrenalize Def Leppard |
| --- | --- | --- |

Studioalbumin tiedot
 Äänitetty : lokakuu 1988 – 1991
 Julkaistu: 31. maaliskuuta 1992
 Formaatti: vinyyli, CD, C-kasetti
 Tuottaja(t): Mike Shipley, Def Leppard
 Tyylilaji: glam rock, glam metal, hard rock
 Kesto: 45.24
 Levy-yhtiö: Mercury Records
Def Leppardin muut studioalbumit
| Hysteria 1987 | Adrenalize 1992 | Slang 1996 |
Singlet albumilta Adrenalize
 ”Let’s Get Rocked” Julkaistu: maaliskuussa 1992  ”Make Love Like a Man” Julkaistu: kesäkuussa 1992  ”Have You Ever Needed Someone So Bad” Julkaistu: syyskuussa 1992  ”Heaven Is” Julkaistu: tammikuussa 1993  ”Stand Up (Kick Love into Motion)” Julkaistu: Yhdysvalloissa joulukuussa 1992, Britanniassa vuonna 1993  ”Tonight” Julkaistu: maaliskuussa 1993
Adrenalize on brittiläisen rockmusiikkia esittävän Def Leppardin viides studioalbumi. Albumin levyttäminen aloitettiin 1989 Wisseloordin studioilla Hilversumissa, Alankomaissa, joissa edellinen levy Hysteria oli äänitetty sekä Studio 150:ssa Amsterdamissa. Pitkäsoiton tekeminen jatkui samana vuonna Dublinissa, Irlannissa päätyen siellä myös valmiiksi.
Adrenalize julkaistiin maaliskuussa 1992 Mercury Records -levymerkillä. Ilmestyessään albumi sijoittui kärkeen sekä Yhdysvalloissa Billboardin albumilistalla että yhtyeen kotimaassa Britannian albumilistalla. Albumin kappaleista ”Let’s Get Rocked”, ”Make Love Like a Man”, ”Have You Ever Needed Someone So Bad”, ”Stand Up (Kick Love into Motion)”, ”Heaven Is” ja ”Tonight” julkaistiin singleinä tehostamaan albumin myyntiä. Yhtyeen edellisen albumin, vuonna 1987 ilmestyneen huippumenestykseksi muodostuneen Hysterian seitsemästä singlejulkaisusta neljä päätyi Yhdysvalloissa Billboardin singlelistalla kärkikymmenikköön, mutta Adrenalizen singlejulkaisuista yksikään noussut Top 10 -hitiksi Yhdysvalloissa. Adrenalizen menestynein singlelohkaisu oli balladi ”Have You Ever Needed Someone So Bad”, joka sijoittui Billboardin listalla sijalle 12. Yhtyeen kotimaassa ”Let’s Get Rocked” nousi kuitenkin hitiksi saavuttaen Britannian singlelistalla toisen sijan.
Def Leppardin kolme edellistä albumia tuottanut Robert John ”Mutt” Lange ei yhtyeen pyynnöstä huolimatta päätynyt tuottajaksi Adrenalizella, sillä hän toimi samaan aikaan tuottajana Bryan Adamsin menestysalbumilla Waking Up the Neighbours. Albumin valmistumista viivytti tuottajaan liittyvien ongelmien ohella myös yhtyeen alkuperäisen kitaristin Steve Clarkin kuolema, mikä asetti Def Leppardin tulevaisuuden vaakalaudalle. Yhtye päätti kuitenkin jatkaa vastoinkäymisistä huolimatta, ja tuottajaksi valikoitui lopulta Mike Shipley. Yhtyeen toinen kitaristi Phil Collen soitti poikkeuksellisesti albumin kaikki kitaraosuudet, ennen kuin Clarkin korvannut Vivian Campbell liittyi yhtyeeseen vuoden 1992 keväällä. Albumin nauhoitukset päättyivät vuonna 1991, ja lopulta maaliskuussa 1992 ilmestynyt Adrenalize omistettiin edesmenneen Clarkin muistolle.
Albumin Deluxe Edition -erikoispainos ilmestyi vuonna 2009.
Kappalelista

”Let’s Get Rocked” - 4.56
”Heaven Is” - 3.33
”Make Love Like a Man” - 4.15
”Tonight” - 4.03
”White Lightning” - 7.03
”Stand Up (Kick Love Into Motion)” - 4.32
”Personal Property” - 4.32
”Have You Ever Needed Someone So Bad” - 5.24
”I Wanna Touch U” - 3.37
”Tear It Down”- 3.37
Kokoonpano

| --- | --- |
 Def Leppard Joe Elliott - laulu  Phil Collen - soolo- ja rytmikitara, taustalaulu  Rick Savage - bassokitara, akustinen kitara kappaleessa ”Tonight”, taustalaulu  Rick Allen - rummut, taustalaulu :  Muut Tuotanto - Mike Shipley ja Def Leppard  Äänitys - Mike Shipley, Robert Scovill ja Pete Woodroffe  Miksaus - Mike Shipley  Masterointi - Bob Ludwig ja Robert Scovill  Valokuvaus - Pamela Springsteen  Phil Nicholas – koskettimet kappaleessa ”Stand Up (Kick Love into Motion)”  Robert John ”Mutt” Lange ja John Sykes - taustalaulu
Aiheesta muualla

Adrenalize Discogsissa. (englanniksi)
Albumi Adrenalize Encyclopaedia Metallum -sivustolla (englanniksi)